Hedera's Red Fire Brilliant: 2014\nTaas on yksi vuosi pulkassa ja olisi aika muistella mennyttä vuotta, joka osoittautuikin meille aivan uskomattoman hienoksi. Menestystä tuli enemmän kuin olimme osanneet odottaa ja hauskoja yhteisiä muistoja tuli luotua taas monen monta. Tähän olen koonnut tähtihetkiä ja ajatuksia menneestä vuodesta.\nTammikuussa kävimme Nokian koirauimalassa muutamaankin kertaan, yksin ja kavereiden kanssa. Dameilla treenattiin myös ahkerasti. Peppi täytti 7. päivä kaksi vuotta. Lumi satoi pysyvästi vasta tammikuun lopulla, jolloin kävimme piiitkillä metsälenkeillä. Näyttelyistä pidimme taukoa, minkä aikana Peppi sai kasvattaa karvaa.\nHelmikuun ensimmäinen päivä olimme porukalla kannustamassa Reetua CoC&VoV-gaalassa ja yövyimme Vantaalla. Karvankasvatus tuntui todella tuskaiselta, sillä näyttelykausi oli pikkuhiljaa alkamassa. Osallistuimme Pirkan Nuuskujen talviriehaan, jossa oli monia kivoja kilpailuja, mm. nakinsyöntiä, noutamista ja kiihdytyskisa. Helmikuun viimeisenä päivänä lähdimme Virpin luo Orimattilaan ja valmistauduimme yhdessä seuraavan päivän näyttelyyn.\nMaaliskuu alkoikin sitten heti näyttelyillä, vuorossa oli näyttelyvuoden ja AVO-luokan korkkaus Kouvolan ryhmiksessä. Minkäänlaisia odotuksia ei ollut karvatilanteen vuoksi, mutta sieltähän se viimeinen serti napsahti ensimmäisessä mahdollisessa näyttelyssä! Kävimme vielä Nokialla uimassa pariin kertaab ja pyörähdimme myös Korpilahdella ryhmiksessä, siellä myös hienosti PN3! Taipparikurssi alkoi ja olimme aloituspäivässä, jossa Peppi kantoi ensimmäisen kerran varista.\nHuhtikuussa taipparikurssi jatkui todella mallikkaasti. Toiveita taippareiden läpäisystä joskus tulevaisuudessa nousi pintaan. Käväisimme hakemassa Lahdesta EH:n. Varis palautui ensimmäistä kertaa hakuruudusta! Ehkä tuosta vielä hyvä noutaja saataisiin?\nToukokuu alkoi kotinäyttelyllä, vuorossa oli Tampere KV. Samalla linjalla mentiin kuin Lahdessakin, EH napsahti. Taipparikurssin vesiosuus pidettiin. Kaikki toiveet taippareista hautautuivat taa hetkeksi, kun neiti muistutti, miten vieraassa järvessä uidaankaan, ilman korvia tietenkin. Ajelimme taas Virpin luokse ja sieltä vielä Haminaan. Peppi järjesti äitienpäiväyllätyksen ollen VSP ja saaden ensimmäisen CACIB:insa! Aloitimme Mölli-TOKO-kurssin. Peppi oppi hirveästi uutta asiaa ja omistajaa puraisi kyllä jonkin sortin TOKO-kärpänen aika kovaa! Kävimme myös vielä Järvenpäässä näyttelyissä, Peppi oli siellä PN4.\nKesäkuu oli täynnä näyttelyitä. Heti alussa oli Mänttä-Vilppulan ryhmis. Peppi yllätti ja oli ROP ensimmäistä kertaa! Juhannus vietettiin mökillä uiden ja saunoen ja muuten vaan olosta nauttien. Kuun lopulla lähdimme vielä Forssa-Pori -turneelle, joka oli menestyksekäs reissu. Forssassa Peppi oli PN2 ja Porissa VSP CACIB!\nHeinäkuussa kävimme paljon uimassa, sillä kelit olivat tuskaisen kuumat. Mukaan mahtui myös kesän toinen näyttelyturnee, Ristiina-Heinola-Mäntsälä. Yövyimme kaksi yötä Heinolassa. Ristiinasta kävimme hakemassa sileän ERI:n ja Mäntsälästä ROP:in! Olimme myös yhden yön mökkeilemässä.\nElokuu oli myös näyttelyitä täynnä. Kolmas kesäreissumme oli Vantaa-Helsinki. Vantaalla oli SNJ, jossa Peppi sai sileän ERI:n ja Hedera's oli BIS-kasvattaja! Helsingissä järjestettiin tänä vuonna Maailmanvoittaja-näyttely ja Peppi sai sielläkin ERI:n, Hedera's oli kolmas kasvattajaryhmä KP:lla. Seuraavana viikonloppuna oli Valkeakosken ryhmis, jossa Peppi oli jälleen VSP! Siitä seuraavana viikonloppuna oli TollerShow, joka järjestettiin Riihimäellä. Peppi sai ERI:n ja SA:n ja Hedera's oli jo toista vuotta peräkkäin BIS-kasvattaja! Sitten oli vielä Tervakoski KV, jossa Peppi oli VSP ja sai jo kolmannen CACIB:insa! Aikamoinen kuukausi!\nUusi Mölli-TOKO alkoi ja opimme taas paljon uutta. Päätin, että nyt on aika startata ja ilmoittauduimme ensimmäiseen Möllikisaamme. Peppi sai uuden painikaverin, kun Hedera's Absolutely Goofy "Kira" muutti naapuriimme. Peppi kävi viimeistä kertaa tänä vuonna uimassa järvessä. Mukaan mahtui vielä yksi näyttely, joka meni sekin todella hyvin. Porvoossa siis Peppi VSP!\nLokakuussa lomailimme oikeastaan kaikesta: ei ollut näyttelyitä, TOKO-kurssi loppui ja pidimme treeneistä hieman taukoa. Lenkkeilimme ruskassa ja kuvailimme paljon. Peppi pääsi myös Koiramme-lehteen tollerijuttuun! Neiti pudotti viimeisetkin karvansa lokakuun aikana.\nMarraskuussa olimme ensimmäisissä Mölli-TOKO-kisoissamme ja saimme ALO2-tuloksen! Olin supertyytyväinen neitiin, vaikkei kaikki ihan putkeen mennytkään. Muuten ei mitään ihmeellistä tehtykään, käytiin pitkillä lenkeillä lyhyistä koulupäivistä johtuen ja oleskeltiin vaan.\nJoulukuussa oli tiedossa vuoden viimeinen näyttely, Helsinki Voittaja. Odotuksia ei taaskaan tuon karvatilanteen vuoksi ollut, mutta tulipahan se taas todistettua, ettei aina ole koiraa karvoihin katsominen. Peppi oli PN2 ja sai neljännen CACIB:insa Suomesta. Joululoma alkoi ja oli aikaa käydä valosalla pitkillä lenkeillä. Peppi alkoi kasvattaa uutta karvaa.\nViime vuoden koosteessa kerroin myös muutamia tavoitteita tälle vuodelle ja ne olivat seuraavanlaiset:\n- Saavuttaa viimeinen SERT (täytetty)\n- PN1-sija (ROP/VSP) (täytetty)\n- 1. CACIB (täytetty)\n- Peppi olisi oma itsensä (täytetty)\n- Aloittaa jatkokurssit (täytetty)\n- Startata Mölli-Tokossa (täytetty)\n- Ehkä startata ALO-luokassa\n- Vaakku ja lokki kantoon (täytetty)\n- Taipparikurssille (täytetty)\n- JOS kaikki menee hyvin, kesällä taipparit?\nEnsi vuodelle onkin aika vaikea asettaa tavoitteita, sillä tänä vuonna moni sellainen tavoite täyttyi jo, jota olin ajatellut vasta tulevalle vuodelle. Jotain kuitenkin olisi mielessä.\n- Saada Virosta CACIB ja SERT sekä Voittajatitteli\n- Peppi olisi ROP jossakin hieman isommassa näyttelyssä\n- Tätä en uskalla ihan varsinaisesti tavoitella, mutta sellainen unelma olisi, että Peppi sijoittuisi ryhmissä neljän parhaan joukkoon\n- Saada Peppi keskittymään treeneihin vielä paremmin ja oppia ohjaajana kärsivällisyyttä\n- Käydä toisessa Mölli-Alossa ja saada ALO1\n- Startata virallisissa kisoissa\n- Katsoa onko treenitauko ja/tai ikä tuottanut muutosta riistaviettiin ja uimishaluun\n- Treenailla omatoimisesti mahdollisimman paljon\n- Onnistunut palautus vedestä riistalla\nKatsotaan, mitä vuosi 2015 tuo tullessaan ja miten saamme tavoitteet toteutettua. Hyvää Uutta Vuotta!\nLähettänyt Hanna klo 19.49 Ei kommentteja:\nMessari ja ajatuksia menneen vuoden menestyksestä\nViime sunnuntaina oli aika päättää upea näyttelyvuosi perinteisesti Messariin. Koiria oli ilmoitettu 40 ja tuomarina toimi Tuula Savolainen.\nPeppi ei siis ollut parhaassa karvassa, mutta se ei menoa haitannut. Mentiin oikeastaan vaan pitämään hauskaa pitkän näyttelytauon jälkeen. AVO-luokassa oli Pepin lisäksi vain Tiuku, joka taas oli todella upeassa karvassa. Sekä Peppi, että Tiuku saivat ERI:n ja olin ihan varma, että Tiuku veisi voiton, olihan se huomattavasti paremmassa karvassa. Tuomari juoksutti meidät kerran ympäri ja osoitti meille ykköspaikan! Salainen haave luokkavoitosta ja SA:sta oli siis täytetty. PN-kehässä koiria oli pilvin pimein, tarkemmin sanottuna 10 kappaletta. Tuomari liikutti ensin kaikki yhdessä ja karsi sitten kuusi pois. Mun ilme oli kuulemma näkemisen arvoinen, kun tuomari valitsi meidät neljän parhaan joukkoon. Siinä vaiheessa alkoi jännittää, ollaanko me oikeasti neljän parhaan joukossa Messarissa?! Tuomari mietti pitkään järjestystä ja laittoi meidät lopulta järjestykseen ja juoksutti ympäri. Ensimmäiseksi tuli Hedera's Who's That Girl "Birdie" (JV-14, V-14 & SERT), Peppi toiseksi ja CACIB! Kolmanneksi & VARACA Middle Island's Beauty Balefire "Dora" ja neljänneksi Aitoc's Avon Esta Est Kiara "Esta". Tuntui ihan uskomattomalta, meidän karvaton pikkuneiti aivan kärkikahinoissa, on se vaan aika likka!\nUroksissa Jedi vei voiton (V-14) ja sai CACIB:in, Ramon PU2 (VV-14), Koda PU3 VARACA -> CACIB ja Dragonflame's Fox River PU4 SERT (JV-14).\nTakana on siis 18 näyttelyä tänä vuonna, joista keräsimme:\n12 x luokkavoitto\n13 x SA\n12 x PN-sijoitus, joista 7 x PN1.\nEn olisi viime vuoden lopussa uskonut, jos joku olisi sanonut, että pärjäisimme näin hienosti AVO-luokkaan siirryttyämme. Ensi vuonna on hyvä jatkaa tästä!\nLähettänyt Hanna klo 16.58 Ei kommentteja:\nVihdoinkin meidän näyttelytauko päättyy! Huomenna olisi siis tiedossa Messari. Peppi on kyllä tehnyt karvaa, mutta eipä tässä ihmeitä ole ehtinyt tapahtumaan, paitsi pesun jälkeen karva näyttää tietysti pörheämmältä. Ihan hyvillä mielin lähdemme katsomaan, mitä tapahtuu. Ennen kaikkea on kiva mennä viettämään päivää ihanien ihmisten kanssa ja juhlistamaan upeasti mennyttä näyttelyvuotta! Ensi vuonna onkin sitten taas uudet kujeet!\nKuulumisia ja suunnittelua vuodelle 2015\nPientä hiljaiseloa ollut täällä blogin puolella, mutta nyt ajattelin aktivoitua. TOKO-kokeen jälkeen ei olla touhuttu mitään sen kummallisempaa. Ollaan lähinnä lenkkeilty ja kasvatettu karvaa. Peppi on pariin kertaan käynyt kylläkin demo-koirana Pirkan Nuuskujen näyttelykoulutuksessa, ja voi sitä riemua, kun neiti on päässyt esiintymään ja tekemään pitkästä aikaa sitä, mitä todella rakastaa! Varmasti tosin näyttelytauko on tehnyt hyvää sekä koiralle, että omistajallekin, mutta tällä hetkellä hinku kehään olisi ainakin omistajalla todella kova.\nTässä ollaankin katseltu ensi vuoden näyttelykalenteria, sillä tuomareita on julkistettu. Aika kivaltahan se kevät meillä näyttää. Näillä näkymin ollaan menossa tammikuussa Turkuun, maaliskuussa Lahteen ja Korpilahdelle, huhtikuussa lähdemmekin sitten ulkomaiden valloitukseen yhdessä Virpin ja Kodan kanssa, tarkemmin sanottuna Tallinnan Voittajanäyttelyyn ja toukokuussa Tampereelle ja Mänttä-Vilppulaan.\nKolmen viikon päästä edessä kuitenkin häämöttää Voittaja 2014. Toisaalta tämä 3 kuukauden näyttelytauko on ollut hirveän pitkä aika, mutta toisaalta toivoisin, että siihen olisi vielä enemmän aikaa, koska karvatilanne on mikä on. Tosin karva on kyllä alkanut kasvaa, mutta ei vielä riittävästi, sillä kolmessa viikossa ei ihmeitä tapahdu. Toisaalta taas, kun ajattelee viime kevään karvankasvatusta, kolmessa viikossa tapahtui ihan hirveä muutos, joten innolla odottelemme, mitä tapahtuu!\nTässä se nakupelle on! Ihan pennun näköinen... Mutta nyt ainakin näkee, ettei se mikään lihava ole! Karva hämää todella paljon, Peppillä kun se sattuu olemaan aika muhkea silloin kun sitä on. Peppi on kuitenkin näyttänyt kuukausi takaperin vieläkin kaljummalta, joten jotain edistystä on kyllä tapahtunut. Tämä seuraava kuva ihan vertailun vuoksi. Toinen kuva siis kesältä ja toinen otettu eilen.\nKieltämättä se tuossa vasemmanpuoleisessa kuvassa näyttää aika raskaalta, mutta painossa ei ole tämänhetkiseen kovinkaan suurta eroa, joskin Peppi painoi alkukesästä hitusen liikaa.\nSellaisia kuulumisia tällä kertaa! Viikonloppuna jos ehtisi vähän tokoilemaan neidin kanssa, niin olisi taas vähän aivotyöskentelyä tuolle pienelle pääkopalle. Palailen vielä ennen Messaria kuulumisten kanssa.\nLähettänyt Hanna klo 18.42 2 kommenttia:\nViikonloppuna oltiin ensimmäisessä Mölli-Tokokokeessamme. Se järjestettiin Tampereella Saksanpaimenkoiraliiton kentällä. ALO-luokassa oli 16 koiraa. Olimme numerolla 8 ja ensimmäisessä ryhmässä. Tässä nyt pieni selostus meidän kokeesta.\n- Tässä ei mitään ongelmia, nappiin meni!\nSeuraaminen kytkettynä 6 ½\n- Tein itse sen virheen, etten käynyt Pepin kanssa tutustumassa kehään etukäteen, sillä heti kun lähdimme liikkeelle, Peppin nenä meni maahan, eikä oikeastaan noussut sieltä kuin hetkittäin. Se ei kuitenkaan lähtenyt ihan omille teilleen vaan tuli jotenkuten perässä. Parantamisen varaa paljonkin.\n- Tässä ei oikeastaan muita ongelmia ilmennyt, kuin se että nenä meni taas maahan. Maahanmeno tapahtui hieman viiveellä ja jouduin pyytämään kaksi kertaa lopuksi perusasentoon. Eli koira ei täysin kuulolla.\n- Ensimmäisesyä käskystä ei tapahtunut mitään. Toisella kutsulla Peppi tuli nätisti lähes täydellisesti sivulle.\n- Sama juttu kuin kaikissa muissakin seuraamisliikkeissä; nenä maahan, mutta Peppi pysähtyi samantien käskyn kuultuaan ja loppu meni mallikkaasti.\nSeuraaminen taluttimetta 6 ½\n- Alussa taas nenä maahan, mutta loppua kohden parani ja kontaktiakin tuli. Alku meni kuitenkin niin mönkään, ettei lopun parannus enää auttanut.\n- Tuomarin sanojen mukaan mallisuoritus, mutta itse tein virheen, kun en käyttänyt "seis"-käskyä ollenkaan. Olemme opetelleet sen ilman sitä, joten se oli ihan vain omaa tietämättömyyttä/tyhmyyttä. Koira osaa, ohjaaja ei ;)\n- Tämä on ollut meille kaikista vaikein liike alusta lähtien. Peppi oli aina se, joka lähti paikalta ensimmäisenä. Ilmeisesti treeni on tuottanut kuitenkin tulosta, sillä neiti napotti täysin paikallaan ja katsoi minua silmiin. Ei lähtenyt edes hötkyilemään, vaikka ryhmästä yksi koira lähti paikaltaan. Tämä meni siis ihan nappiin!\n- Ilmeisesti yhteistyömme miellytti tuomaria, vaikka jokainen liike ei ihan putkeen mennytkään. Hienosti sain kuitenkin itseni pysymään rauhallisena ja Peppi oli oma iloinen itsensä!\nYhteensä pisteitä saimme siis 153, eli ylsimme 2. palkintoon! Oltiin todella tyytyväisiä, sillä tavoite oli 3. palkinto! 16 koiran joukosta Peppi sijoittui sijalle 11. Tästä on todella hyvä jatkaa!\nKuvista kiitos Sanna Rokalle!\nLähettänyt Hanna klo 19.55 Ei kommentteja:\nTunnisteet: kokeet, kuulumiset, toko\nPari viikkoa sitten tuli käväistyä vielä Porvoossa kaikkien rotujen näyttelyssä. Meillä ei ollut minkäännäköisiä odotuksia päivälle, sillä Peppi oli jo pudottanut karvaa jonkun verran. Lisäksi lähdimme reissuun oikeastaan vain kasvattajaluokkaa silmälläpitäen, mikä menikin sitten lopulta puihin kaiken maailman sattumusten vuoksi. Lähdimme siis vain Elisan kanssa tähän reissuun tällä kertaa.\nTuomarina meillä oli ruotsalainen Bo Skalin. Uroksissa Nemo sijoittui upeasti PU3-sijalle! Pepin luokassa oli Pepin lisäksi vain Mimmi. Mimmi sai EH:n ja Peppi ERI:n ja SA:n! PN-kehässä oli vastassa Grezagord's Buonanotte Paula "Rilla", Flamingfox Of Great Pleasure "Dina" ja Sienna-Red Karneola. Tuomari juoksutti kerran kaikkia ympäri ja edestakaisin ja jakoi sitten PN-sijat. Ensin hän osoitti Sienna-Redin nartulle neljännen paikan, sitten Rillalle kolmannen paikan. Tässä vaiheessa olin jo ihan äimistynyt. Olin aivan saravarma, että Dina veisi voiton, mutta toisin kävi. Tuomari osoitti Pepille ykköspaikan! Aikamoinen temppu taas tuolta "karvattomalta" neidiltä! ROP-kehässä junnu-uros Dragonflame's Fox River vei voiton ja Peppi siis jo viidennen kerran tänä vuonna VSP! Tähän oli hyvä päättää näyttelyt tältä vuodelta (...tai ainakin pitää pitkä syystauko, päätimme nimittäin kuitenkin ilmoittaa Pepin vielä messariin, mutta vain sunnuntaille :D)\nTänään otin furminaattorin käteeni ja harjasin Pepiltä loputkin pohjavillat pois. Karvaa lähti yhteensä pienen muovipussillisen verran, mutta ei se ihan kaljulta kuitenkaan näytä. Katsotaan, miten karva lähtee tästä kasvamaan, toivottavasti messarissa on edes vähän enemmän karvaa, vaikka rumathan ne karvoilla koreilee, vai miten se menikään? ;)\nLähettänyt Hanna klo 20.54 2 kommenttia:


Frankin kilpailut, Kerro Frankille kilpailusta\nVoita aito takapenkin hiljennin\nKilpailu jatkettu 10.12.2006 asti.\nOletko joskus matkalla mökille, mummolaan tms. meinannut menettää hermosi? Pitääkö lapsi/lapset NIIIIIIIIN hirveetä meteliä, ettei ole tosikaan? Kaipaatko hieman rauhaa? Saatko sitä kotona aikaiseksi videon tai DVD:n avulla?\nEräs perheenisä voitti tällaisen autoliikkeen kilpailussa ja asensi omaan autoonsa ja kahden tunnin mökkimatka meni hilajisuuden vallitessa, eikä perheessä vallinnut edes mykkäkoulu. Pienokainen muisti vain parissa kohtaa kysyä juotavaa ja kysymystulva alkoi vasta 15 minuuttia ennen mökille pääsyä, kun DVD-loppui. Nyt isukki laittaa DVD:n päälle AINA mökille lähtiessä.\nNyt voit voittaa aidon takapenkin hiljentimen eli auton istuimeen asennettavan DVD-soittimen.\nSinun tarvitsee löytää netistä joku sellainen kilpailu, joka ei vielä ole Frankin listoilla ja ilmoittaa osoite Frankille allaolevalla lomakkeella. Jokainen hyväksytty kilpailu osallistuu arvontaan, jossa arvomme palkinnoksi DVD-soittimen. Löytämällä ja ilmoittamalla useamman kilpailun, moninkertaistat mahdollisuutesi.\n*Osallistut vain, jos ilmoitat minulle kilpailun, jota ei ole listoillani* tai Frankin kotisivuilla.\nEtsi netistä tai lehdistä kilpailuja.\nTarkista sen OIKEA osoite. Ns. Framen alla olevat osoitteet eivät kelpaa.\nMuista liittää osoite mukaan ja http://. Muussa tapauksessa otan vain vinkin vastaan ja etsin kilpailun, mutta et osallistu kilpailuun.\nTarkista, että se ei ole Frankin kilpailulistalla\nTarkista, että se on ns. Hyvä kisa ja voimassa\nIlmoita se alla olevalla lomakkeella Frankille\nJos ilmoitat kilpailua, jossa vaaditaan oikeaa vastausta, kuten jonkin lehden "löydä viikon kukkanen", niin ilmoitathan myös sivut, jolta se viikon kukkanen löytyy. Muuten kilpailua ei hyväksytä.\nMikäli kilpailu hyväksytään sivuille, saat siitä ilmoituksen ja olet mukana kilpailussa\nPidätän oikeuden hylätä ja hyväksyä kaikki kilpailut ilman eri selityksiä.\nHelpotimme työtäsi ja teimme valmiit hakulausekkeet:\nkaikkien kilpailuun osallistuneiden kesken\nkaikkien arvontaan osallistuneiden kesken\nkaikkien skabaan osallistuneiden kesken\nkaikkien kyselyyn vastanneiden kesken\npeli voi voittaa\nNimeäsi ja tietojasi ei käytetä muuhun kuin arvontaan, jonka jälkeen kaikki tiedot tuhotaan.\nKilpailun tekninen toteutus: Frankin kilpailut.\nPalkinnon luovuttaa: Gadgets.fi\nKilpailu päättyy 10.12.2006. (Kilpailu on jatkettu)\nKilpailu ja siihen


Työeläkelaitosten tilinpäätöstiedot 2018 - Tilinpäätös 03:2019 - Työeläke | Arbetspension\nTyöeläkelaitosten tilinpäätöstiedot 2018\nLoppuvuosi vei vaisun sijoitusvuoden tuotot\nteksti Kimmo Koivurinne\nKulunut vuosi oli työeläkevakuuttajille ensimmäinen vaatimattoman sijoitustuoton vuosi sitten eurokriisin. Alkuvuoden aikana saavutettu tuotto kääntyi viimeisellä vuosineljänneksellä miinusmerkkiseksi, kun Yhdysvaltojen keskuspankin inflaatiota suitseva korkopolitiikka alkoi muiden tekijöiden ohella vaikuttaa markkinoihin.\nOhjauskorkojen nostamisen lisäksi epävarmuutta globaalilla sijoitusmarkkinalla on kasvattanut muun muassa parin viime vuoden aikana lisääntynyt protektionismi, sekä huomion kiinnittyminen viime vuoden loppupuolella Italian kohonneeseen velkaantumisasteeseen.\nOsakemarkkinat kääntyivät viimeisellä vuosineljänneksellä riskiä kaihtavaan asentoon, minkä seurauksena osakkeiden kurssit laskivat epätavallisen voimakkaasti. Näin sijoitusvarat supistuivat vuoden aikana vajaalla viidellä miljardilla eurolla ja olivat joulukuun 2018 päättyessä yhteensä 194,9 miljardia euroa.\nVuoden lopussa sijoitusvaroista oli sijoitettuna noteerattuihin osakkeisiin ja muihin osaketyyppisiin sijoituksiin 42,9 prosenttia, korko- ja rahamarkkinasijoituksiin 37,1 prosenttia, kiinteistösijoituksiin 9,7 prosenttia ja vaihtoehtoisrahastoihin 10,3 prosenttia.\nSuomen työeläkejärjestelmässä sijoitusjakauman muutoksista vuoden aikana huomattavimmat olivat muiden osaketyyppisten sijoitusten 1,6 prosenttiyksikön sekä vaihtoehtoisrahastojen osuuden 1,4 prosenttiyksikön kasvu. Yksi selittävä tekijä edellä mainittujen omaisuusluokkien kasvulle on pitkittynyt alhainen korkotaso, joka on kaventanut korkosijoitusten tuottopotentiaalia.\nTuottoja on korkojen sijaan haettu aiempaa enemmän muun muassa listaamattomista osakkeista ja pääomasijoituksista. Loppuvuoden kurssilaskun myötä noteerattujen osakkeiden osuus laski parisen prosenttiyksikköä osakesalkun supistuessa. Toisaalta heikko loppuvuosi loi osakkeiden arvostuksen laskun myötä hyvän perustan vuodenvaihteen jälkeen tapahtuneelle kurssien elpymiselle.\nSijoitusvaroista noin neljännes (24,5 prosenttia) kohdistui vuoden lopussa Suomeen, kun muulle euroalueelle oli sijoitettuna suunnilleen viidennes (19,9 prosenttia). Suurin osa eläkejärjestelmän sijoitusvaroista, kaikkiaan 55,6 prosenttia, oli sijoitettuna muualle maailmaan.\nSijoitusvarojen absoluuttisen määrän kasvaessa hajautusta on tehty enenevässä määrin muualle maailmaan – kotimaisuusosuuden vastaavasti laskiessa. Koko maailman alueelle maantieteellisesti hajautettu allokaatio toteuttaa samalla eläkesijoittamisen perusperiaatteita: varat sijoitetaan tuottavasti ja turvaavasti. Näiden lakisääteisten periaatteiden lisäksi sijoitustoimintaan liittyy takavuosia enemmän myös vastuullisuuden huomiointi sijoituskohteita valittaessa.\nSijoitustuotto vuodelta 2018 oli nimellisesti -2,2 prosenttia ja vuotuisen inflaation suhteen korjattu reaalituotto oli -3,3 prosenttia. Kuten kaikessa sijoittamisessa, hyvien tuottovuosien väliin mahtuu luonnollisesti myös negatiivisen tuoton vuosia.\nPidemmällä 22 vuoden aikavälillä nimellistuotto on kuitenkin ollut keskimäärin 5,6 prosenttia vuodessa ja reaalituotto tasan 4 prosenttia vuodessa. Lyhyemmillä tarkasteluväleillä vastaavat tuotot ovat olleet viimeisen viiden vuoden jaksolla nimellisesti 4,6 ja reaalisesti 4,0 sekä kymmenen vuoden jaksolla nimellisesti 6,4 ja reaalisesti 5,1 prosenttia. Tässä havainnollistuu kuinka tarkastelujakson valinta vaikuttaa tuottolukuihin.\nKymmenen vuoden jaksosta jää nyt ensimmäistä kertaa pois finanssikriisi, mikä nostaa vuosien 2009–2018 keskituoton huomattavasti muita aikajaksoja paremmaksi. Kaikkein merkitsevin on silti pitkän tähtäimen reaalituotto, jolle Eläketurvakeskuksen pitkän aikavälin laskelmissa käytetään kahden ja puolen prosentin tuotto-oletusta vuoteen 2028 asti. Sen jälkeen reaalituotto-oletus nousee kolmeen ja puoleen prosenttiin.\nEläkevakuuttajiemme pitkän ajan keskituotto on kuitenkin yli laskelmissa käytettyjen oletusten.\nTyöeläkesijoitusten nimellinen ja reaalinen tuotto 1997–2018 prosentteina sitoutuneesta pääomastaTELA\nOsittain rahastoiva järjestelmä Eläkejärjestelmä, jossa eläkkeet rahoitetaan käyttämällä niihin sekä työeläkemaksuja että aiemmin kerättyjä rahastoja.\nVakavaraisuus Kertoo, kuinka paljon työntekijän eläkelain mukaisen vakuuttajan eläkevarat ylittävät vastuuvelan. Vastuuvelka on arvio vakuuttajan vastuulla olevista tulevaisuudessa aiheutuvista eläkekustannuksista siltä osin, kuin ne on rahastoitu.\nReaalituotto Reaalituotto on työeläkevaroille saatu kuluttajahintojen kehityksen ylittävä vuotuinen tuottoprosentti.\nEläkevarat vai sijoitusvarat?\nTyöeläkejärjestelmän varoista puhuttaessa viitataan vaihtelevasti sekä eläkevarat- että sijoitusvarat-käsitteisiin.\nEläkevarat vuonna 2018 olivat 196,2 miljardia ja sijoitusvarat 194,9 mrd. Näiden ero (1,3 mrd.) johtuu eläkevaroihin sisältyvistä, taseeseen kirjatuista, muista saamisista ja veloista sekä aineellisista hyödykkeistä – näitä ei lasketa mukaan sijoitusvaroihin.


Kantapään kautta - neulepäiväkirjani: Postikuulumisia :)\nJo viime viikolla sain postissa kirjeen, jossa oli pieni viesti Salaiselta Neuleystävältäni Suomen mallisen piparkakkumuotin kera. Jo muutama viikko takaperin olin lasten kanssa ruskeita pipareita leiponut ja itsenäisyyspäivänä innostuimme leipomaan vaaleita pipareita. Hyvin tuli piparit valmiiksi, kun oli kolme pikkuleipuria minua auttamassa! :) Kiitos kovasti Sny kivasta muistamisesta Itsenäisyyspäivän alla ja anteeksi, että raportoin vasta nyt!\nOsallistuin lasten kanssa myös Sadun joulu-blogin joululahjavaihtoon ja nelivuotias tyttäreni sai yllättyä tänään iloisesti kuin tulin kotiin paketin kanssa. Kyllä oli tytöllä hymy korvissa, kun hän avasi pikkujoulupaketin, joka oli täynnä herkkuja ja tyttöjen juttuja! Paketissa oli pienen parin itse kirjoittama kortti, johon oli piirretty myös ponin kuva. Taimi kiittää kovasti - paketista tulee olemaan iloa pitkäksi aikaa - olihan siellä herkkuja, puuhaa, pinnejä ym. :)\nNeuleiden suhteen on tällä hetkellä melkoinen jumi päällä ja vaikka tarkoitus olisi ehtiä jouluksi neuloa vielä, mitään ei oikein valmistu. Onkohan ne nuo tuotantopaineet, kun tuon jumin aiheuttaa? Onhan tässä vielä aikaa...\nLähettänyt Sanni klo 9.14\nAnonyymi 15. joulukuuta 2016 klo 18.55\nKiva että muotit löysi perille. Ahkeriakin ootte olleet kun kerkesitte jo piparit sen avulla tehdä. Sny32\nHassu mutta ihan hieno\nKaija-sukat salaiselle neuleystävälle\nSny-syksyn päätös - nyt tuli joulu!


Buriti Booster (Antioksidanttiseerumi)\nhttps://www.ruohonjuuri.fi/buriti-booster-15-ml-bybi-5060531310271?___store=default 17121 Buriti Booster (Antioksidanttiseerumi) https://www.ruohonjuuri.fi/media/catalog/product/b/u/buriti.jpg 17.95 EUR InStock /Kauneus/Ihon hoito /Kauneus/Ihon hoito/Ihoöljyt Ihanalle ihollesi kirkkautta ja vahvuutta tällä mainiolla Boosterilla!
Kirkkautta, vahvuutta ja terveyttä ihollesi tällä antioksidanttisella Buriti Boosterilla!

Mainio, 100 % kylmäpuristettu Buriti-öljy suojaa ja kirkastaa ihanaa ihoasi. Se on suunniteltu osaksi päivittäistä ihonhoitorutiinia. Paljon antioksidantteja sisältävä Buriti-öljy suojaa ihoa ympäristön aiheuttamilta stressitekijöiltä, kuten UV-säteilyltä ja ilmansaasteilta. Sopii kaikille ihotyypeille.

Buriti-öljy on kylmäpuristettu Buriti-puun hedelmistä. Tämä amazonialainen palmu tunnetaankin "elämän puuna", sillä sen huikean ravinteikas hedelmä sisältää paljon A- ja E-vitamiineja. Buriti on luonnollinen betakaroteenin lähde.

Käyttö: Buriti Boosteri on suunniteltu päivittäisen ihonhoitorutiinisi tehostajaksi ja sopii käytettäväksi muiden ihonhoitotuotteidesi kanssa. Lisää vain muutama tippa Boosteria käyttämäsi seerumin, voiteen tai balmin joukkoon ja levitä kasvoille tai kaulalle. Voit myös käyttää Boosteria suoraan ihollesi seerumin tapaan. Käytä aamuisin suojataksesi ihanan ihosi päivän koetuksilta!

Seerumien tehokkuuden salaisuus on niiden korkea aktiiviainepitoisuus: hoitovaikutuksiltaan seerumit ovat siis ihonhoitotuotteiden eliittiä. Lisätehoa seerumeihin tuo myös niiden sisältävien tehoaineiden pieni molekyylikoko, joka osaltaan buustaa seerumeiden hoitovaikutuksia.

Seerumeita (joita tehotiivisteiksikin kutsutaan) suositellaan käytettävän kuuriluontoisesti käyttöajan pituuden olla yleisesti yksi pullollinen.Tiiviin tehoitojakson jälkeen iho on monipuolisesti ravittu ja hoidettu ja sen on tarkoitus pärjätä omillaan. jälkeen ihon on tarkoitus pärjätä omillaan.

Seerumeiden tehovaikutukset pääsevät oikeuksiinsa etenkin vuodenaikojen vaihtuessa, jolloin iho yleensä tarvitsee erityistä huolenpitoa. Jos esimerkiksi talven jälkeen iho näyttää samealta ja väsyneeltä, kannattaa tempaista seerumi avuksi! Aurinkoisen kesän päätteeksi seerumikuuri puolestaan tehohoitaa UV-säteilyn vaikutuksille altistunutta ihoa saaden sen voimaan paremmin.

BYBI Beauty on englantilainen, laadukas ja innovatiivinen luonnonkosmetiikkasarja, jonka kaikki tuotteet ovat vegaanisia ja eläimillä testaamattomia. BYBI Beauty -kosmetiikkatuotesarjan tuotteet valmistetaan käyttäen vain ihoa ravitsevia, 100% luonnollisia raaka-aineita. BYBI:lle tärkeää on läpinäkyvyys: jokaisella on oikeus tietää, mitä iholleen levittää. Sarjan toisena kantavana ajatuksena on innovatiivisuus: luonnollinen ei aina tarkoita vaatimatonta.
 17.95 Bybi beauty add-to-cart Espoo, Ainoa,Espoo, Iso Omena,Espoo, Sello,Hakaniemi, Helsinki,Itäkeskus, Helsinki,Jumbo, Vantaa,Kaari, Helsinki,Kaivopiha, Helsinki,Kamppi, Helsinki,Oulu,Raisio,Redi, Helsinki,Tripla, Helsinki,Turku,VERKKIS\nBuriti Booster (Antioksidanttiseerumi), 15 ml\n( 1 196,67 € / l )\nCity - Kaivopiha, Helsinki Espoo, Ainoa Espoo, Sello Raisio Oulu Redi, Helsinki Itäkeskus, Helsinki Kamppi, Helsinki Tripla, Helsinki Kaari, Helsinki Hakaniemi, Helsinki Jumbo, Vantaa Espoo, Iso Omena Turku Tilapäisesti lopussa Jyväskylä Tampere\nIhanalle ihollesi kirkkautta ja vahvuutta tällä mainiolla Boosterilla!\nKirkkautta, vahvuutta ja terveyttä ihollesi tällä antioksidanttisella Buriti Boosterilla!\nMainio, 100 % kylmäpuristettu Buriti-öljy suojaa ja kirkastaa ihanaa ihoasi. Se on suunniteltu osaksi päivittäistä ihonhoitorutiinia. Paljon antioksidantteja sisältävä Buriti-öljy suojaa ihoa ympäristön aiheuttamilta stressitekijöiltä, kuten UV-säteilyltä ja ilmansaasteilta. Sopii kaikille ihotyypeille.\nBuriti-öljy on kylmäpuristettu Buriti-puun hedelmistä. Tämä amazonialainen palmu tunnetaankin "elämän puuna", sillä sen huikean ravinteikas hedelmä sisältää paljon A- ja E-vitamiineja. Buriti on luonnollinen betakaroteenin lähde.\nKäyttö: Buriti Boosteri on suunniteltu päivittäisen ihonhoitorutiinisi tehostajaksi ja sopii käytettäväksi muiden ihonhoitotuotteidesi kanssa. Lisää vain muutama tippa Boosteria käyttämäsi seerumin, voiteen tai balmin joukkoon ja levitä kasvoille tai kaulalle. Voit myös käyttää Boosteria suoraan ihollesi seerumin tapaan. Käytä aamuisin suojataksesi ihanan ihosi päivän koetuksilta!\nSeerumien tehokkuuden salaisuus on niiden korkea aktiiviainepitoisuus: hoitovaikutuksiltaan seerumit ovat siis ihonhoitotuotteiden eliittiä. Lisätehoa seerumeihin tuo myös niiden sisältävien tehoaineiden pieni molekyylikoko, joka osaltaan buustaa seerumeiden hoitovaikutuksia.\nAinesosat: Ainesosat: Mauritia Flexuosa (Buriti) Fruit Oil\nTuotetyyppi: A-vitamiini, E-vitamiini


Enkelisijoittaja Chris Vargas: Helsingistä voi tulla uusi Piilaakso - Suomenkuvalehti.fi\nEnkelisijoittaja Chris Vargas: Helsingistä voi tulla uusi Piilaakso\nHelsinki voisi muuttua innovaatiokeskukseksi, Piilaakson eurooppalaiseksi muunnelmaksi. Näin arvioi yhdysvaltalainen enkelisijoittaja ja kasvuyritysten neuvonantaja Chris Vargas.\nJos markkina on globaali tai riittävän iso, sen ja tuotteen yhteensopivuus tuottaa samalla myös ”kovan” kasvun, sanoo Chris Vargas. Kuva Justin Sullivan / AFP / Lehtikuva.\nMonelle kasvuyritysihmiselle ja it-ammattilaiselle Piilaakso kangastelee Eldoradona tai Mekkana.\nChris Vargasin mielestä ei ole mahdotonta, että Helsinki lähiympäristöineen voisi kehittyä samantyyppiseksi alueeksi, eurooppalaiseksi versioksi Piilaaksosta.\nHän kuitenkin kehottaa varaamaan tähän hankkeeseen aikaa 20 vuotta, yhden sukupolven verran.\nChris Vargas on tuttu monelle suomalaiselle. Hän on naimisissa suomalaisen kanssa ja on muuttanut juuri Piilaaksosta asumaan Suomeen – pitkästä aikaa. Hän tutustui tähän maahan alun perin opiskellessaan 1980-luvun lopulla Tampereen teknillisessä yliopistossa.\n1990-luvulla hän johti monta vuotta Cisco Systemsin reititinmyyntiä Euroopassa ja seuraavaksi hän veti F-Securen toimintaa Kaliforniassa. Sitten hän siirtyi ”enkelisijoittajaksi” ja startup-yritysten neuvonantajaksi. Hän on erikoistunut internetiin ja cleantechiin eli ympäristöteknologiaan, mutta hänen salkussaan on myös kiinteistösijoituksia. Kokemusta hän on hankkinut paitsi Piilaaksossa ja muualla Yhdysvalloissa myös Argentiinassa, Belgiassa, Israelissa, Kolumbiassa, Saudi-Arabiassa, Singaporessa ja Suomessa.\nHänen uusin työpaikkansa on Suomen PWC, jossa hän työskentelee startup-palveluhin erikoistuneena konsulttina. PWC on kansainvälinen, muun muassa liikkeenjohdon neuvontaan ja tilintarkastukseen erikoistunut yritys.\nHyvä kuva Suomesta\nKaksi vuotta sitten Newsweek kirjoitti, että Suomi oli maailman paras maa. Vargasin amerikkalaiset ystävät tunsivat hänen Suomi-kytkentänsä ja kysyivät häneltä, mihin ykkössija perustui, kun maan sääkin on tunnetusti kauhea.\n”Suomi on monin tavoin fantastinen, mutta on vaikea selittää, miksi”, Vargas sanoo.\nLyhyen oleskelun jälkeen Suomi on taas tehnyt Vargasiin niin hyvän vaikutuksen, että hän aikoo aloittaa lähiaikoina myös blogin, joka käsittelee Suomea piilaaksolaisesta näkökulmasta. Tarkoitus on kirjoittaa esimerkiksi siitä, millaisia mobiilipalveluja täällä on tarjolla ja miten valtio käyttää rahaa Suomen ”vaikuttavaan” infrastruktuuriin.\n”Tiet, kadut, kaikki on tehty hyvin.”\nPois epäonnistumisen pelko\nVargasin mielestä suomalaisilla on kuitenkin jotakin oppimistakin. Ennen kaikkea meidän omaksua uusi asenne riskin ottamiseen. Epäonnistumisen pelosta on opittava pois, sillä se ehkäisee kasvua ja innovaatioita. On esimerkiksi osattava olla pelkäämättä menoa uusille markkinoille.\n”Rahat voivat ehkä loppua, mutta tärkeää on se, että ne ovat juuri oikeat markkinat yritykselle ja sen tuotteelle.”\n”Se on mahtava asenne liiketoiminnassa. Valitettavasti se puuttuu monesta paikasta. Helsingissä, Singaporessa ja jopa Bostonissa ihmiset pelkäävät sanoa: toimin kaksi vuotta startup-yrittäjänä mutta tein konkurssin.”\nPiilaaksossa jopa katastrofaalinen epäonnistuminen koetaan tehokkaana tapana oppia uutta. Siellä toisen konkurssia voidaan kommentoida näin: ”Mahtavaa, mitä opit siitä?”\nVargas sanoo, että myös potkuihin voi suhtautua samalla tavalla. Cisco Systemsin ensimmäinen toimitusjohtaja John P. Morgridge sanoi, että jollei ole saanut potkuja, ei oikeastaan ole onnistunut työelämässä. Se merkitsee nimittäin sitä, että ei ole koetellut rajojaan.\nTäytyy tähdätä huipulle\nPitääkö suomalaisen startup-yrityksen tähdätä maailman valloitukseen? Vargas ymmärtää hyvin, että jotkut tyytyvät vaatimattomampiin tavoitteisiin, ”kivaan kasvuun” ”kovan kasvun” sijasta.\nTärkeintä hänen mielestään on kuitenkin löytää tuote, ja sille täydellisesti sopivat markkinat, niin sanottu product/market fit. Se tarkoittaa tilannetta, jossa tuote revitään käsistä, koska tuote ja markkinat sopivat yhteen niin kuin palapelin palaset.\nVargas ottaa esimerkiksi Cisco Systemsin tilanteen 1990-luvulla. ”Emme pystyneet myymään reitittimiä tarpeeksi nopeasti, kaikki halusivat niitä, faxit sylkivät tilauksia.”\nMyös Rovion Angry Birds, Facebook ja Amazon ovat hänen mielestään esimerkkejä samasta asiasta. Ja jos markkina on globaali tai riittävän iso, sen ja tuotteen yhteensopivuus tuottaa samalla myös ”kovan” kasvun.\nNiinpä hän rohkaisee yrittäjiä, etteivät ne tyytyisi ”kivaan” kasvuun ja hyvään asemaan kotimarkkinoilla. ”Jos on mahdollisuus laajentaa toimintaa ja päästä koko maailmaan, sinne pitää mennä.”\nSuomessa on pula riskisijoittajista. Jos pitäisi kerätä vaikkapa 10 miljoona euron pääoma, sitä ei hevin löydy. Kuitenkin startup tarvitsee miljoonia, jos se haluaa kasvaa globaaliksi yritykseksi.\nSuomen pääomapula on Vargasin mukaan kuitenkin korvattavissa. Globaalisti kilpailukykyinen tuote vetää aina puoleensa esimerkiksi amerikkalaisia sijoittajia.\n”Katsokaa Roviota”, Vargas sanoo.\nAalto-yliopisto – upea fuusio\nVargas pitää hienona uudistuksena kolmen suomalaisen yliopiston fuusiota Aalto-yliopistoksi. Designin, talouden ja tekniikan yhdistelmä vastaa hänen mielestään täsmälleen modernin yrityksen tarpeita.\n”Nykyään Piilaaksossa uskotaan, että hyvä startup tarvitsee kolmen tai neljän ihmisen ydintiimin, jossa pitää olla edustettuina kolme perusvalmiutta: insinööriosaaminen, johtamistaito ja design-asiantuntemus.”\nYksi esimerkki tästä periaatteesta on Apple.\n”Maailman parhaat tuotteet ovat kauniita, helppokäyttöisiä ja perustuvat hyvään liiketoimintamalliin. Ihmiset maksavat mitä vain saadakseen niitä.”\nPaljon melua – hyvästä syystä\nVargas kuuntelee kiinnostuneena, kun hänelle kertoo, että Suomessa startup-into yltyy joskus hypeksi, ylimainostukseksi. Hänen mielestään se ei haittaa. Itse asiassa meteli kannattaa, sillä juuri juuri startup-yrityksiin liittyy tietoyhteiskunnan ja internetpohjaisten palveluiden tulevaisuus.\n”Jos Helsingistä halutaan kansainvälinen innovaatiokeskus, sen tekeminen pitää aloittaa nyt. Vaihtoehtoa ei ole, sillä tulevaisuus on siinä.”\nJuttua on muokattu 10. syyskuuta kello 16.15.\nUskonnonvapautta on puolustettava - torjutaan hallituksen avaus uustotalitarismiin\nIhmistä ei voi selittää vain uskonnolla


veteraaniurheilija: Itärajan rekkajonot häiritsevät elintarvikkeiden jakelua\nOletko sinäkin ihmetellyt rekkajonoja itärajan tuntumassa? Pahimmillaan jonot ovat olleet yli 50 km pitkiä ja ulottuneet Vaalimaalta lähes Haminaan saakka. Bloggaaja Niunau asuu 40 kilometriä rajasta ja näkee rekkajonot kotiinsa. Luulisi, että tuollaisesta jonosta on liikenneturvallisuuden lisäksi muutakin haittaa.\nRekkajonot aiheuttavat ongelmia elintarvikeyhtiöille kertoo mm. Taloussanomat. Esimerkiksi Valio on joutunut sekä hävittämään Venäjälle viemäänsä maitoa että rukkaamaan toimitusaikatauluja asiakkaidensa kanssa. Valiolla on ainoana suomalaisena elintarvikeyhtiönä Venäjän tullin kanssa sopimus niin kutsutusta vihreästä linjasta ja rekat voivat ohittaa rajajonon. Tämäkään ei ole kuitenkaan nyt auttanut tässä poikkeuksellisen pahassa ruuhkatilanteessa.\nValio vie Venäjälle juustoa ja voita, mutta myös tuoretuotteita, kuten pastöroitua maitoa, jogurttia ja smetanaa. Ne eivät viivytyksiä kestä. Osa maidosta on ollut liian vanhaa jo perille tullessaan. Valio valmistaa Venäjällä myytävät tuotteensa Suomessa. Riihimäen meijeristä lähtee Venäjälle viikoittain neljäkymmentä rekallista Valion tuotteita.\nVaalimaalla rajanylitystä odotteli tänään (11.11.2006) noin 20 kilometrin pituinen rekkajono. Nuijamaalla jonon pituudeksi arvioitiin noin 10 kilometriä. Tilanne oli molemmilla rajoilla normaali. Rekkoja on vain niin paljon, että tiet ja venäläinen (suomalainen?) byrokratia ei vedä rekkoja nopeammin. Venäläiset eivät tee mitään tilanteen hyväksi, koska vika on suomalaisissa. Suomalaiset eivät tee mitään, koska vika on tietenkin venäläisissä. Ministeri Huovinen on luvannut 1,5 metrin levennyksen Venäjän rajalle johtavan tien varteen. On itse asiassa aika naurettava toimenpide. Pistäkää tien varteen pysähtymiskielto ja valjastakaa muutama työtön kirjoittamaan sakkolappuja. Onhan rekkajonosta silloin edes jotain hyötyä.\nLähde: Verkkotie-lehti, 10.11.2006


Palvelut - Eläinlääkäriasema Kamu\nTältä sivulta löydät tietoja Kamun palveluista ja hinnoista. Mikäli et löydä etsimääsi toimenpidettä tai toimenpiteen hintaa, ota yhteyttä ajanvaraukseemme puh. 020 1213 900.\nKamu hoitaa lemmikin perusterveyden hoidon lisäksi lemmikkien silmäsairaudet, sisätaudit, ortopediset sairaudet, ihosairaudet, kirurgiset toimenpiteet, hammashoidot, sydänsairaudet, ultraäänitutkimukset, tähystystutkimukset ja röntgenkuvaukset, sekä lemmikkien viralliset tutkimukset jalostukseen. Kiireellisiä akuuttipotilaita hoidamme mahdollisuuksien mukaan aukioloaikojemme puitteissa. Tällöin tarvittavaan hoitoon lisätään päivystyskorotusmaksu. Kysy lisää puhelimitse ajanvarauksestamme 020 1213 900.\nEmmekö vastaa? Ajanvarausnumeromme on avoinna aukioloaikojemme ajan, arkisin maanantai – perjantai kello 7 – 20. Käytössämme on takaisinsoittopalvelu, joka aktivoituu kun soittaessasi kuuntelet viestin, mikäli emme ehdi heti vastaamaan puheluusi.\nOsa Kamun vapaista ajoista ja toimenpiteistä löytyy nettiajanvarauspalvelustamme. Mikäli et löydä haluamaasi aikaa, ole yhteyksissä Kamun ajanvaraukseen niin etsitään aika yhdessä.\nYleislääketiede, Rokotukset, Loishäädöt, Viralliset asiakirjat, Passit\nLemmikin hammashoidot, Hammaskivenpoisto, Vaativat hammashoidot, Hampaiden leikkaukselliset poistot, Maitohampaiden varhaispoistot, Oikomishoidot, Juurihoidot, Suukirurgia, Leukaluun murtumakorjaukset\nSilmäsairaudet – Oftalmologia\nSilmäsairaudet, Silmäkirurgia, Viralliset tarkastukset jalostukseen\nIhosairaudet – Dermatologia\nIhosairaudet, Korvasairaudet, Allergiat, Allergiatestaukset\nSydänsairaudet – Kardiologia\nSydänsairaudet, Sydänultraäänitutkimukset, Viralliset sydänultraäänitutkimukset koirille ja kissoille (Paw Peds)\nSisätaudit: endokrinologiset sairaudet\nSisäelinten sairaudet, Veritaudit, Aineenvaihduntasairaukset\nTuki- ja liikuntaelinsairaudet, Ontumatutkimukset, Ortopedinen kirurgia\nNeurologiset sairaudet, Viralliset syringomyeliatutkimukset, Pään magneettikuvaukset\nLeikkaukset – Pehmytosakirurgia\nKastraatio / Sterilisaatio, Piilokivesleikkaukset, Akuuttikirurgia esim. keisarileikkaus, vatsalaukunkiertymä, vierasesineleikkaukset. Kasvainkirurgia, Virtsateiden ja suoliston alueen leikkaukset\nSydänsairauksien tutkimukset ja hoito, Vatsaontelon laajat ultraäänitutkimukset, Silmän ultraäänitutkimukset, Viralliset ultraäänitutkimukset jalostukseen\nVideo-otoskopia (korvatähystys ja -huuhtelu), Mahasuolikanavan tähystystutkimukset, Virtsateiden tähystystutkimukset\nTuorespermasiemennykset, Tuoresperman keräys ja lähetyksen pakkaaminen, Tiineysultraäänitutkimukset, Progesteronimääritykset käynnin aikana\nPEVISA – tutkimukset\nViralliset silmätarkastukset, Viralliset polvitarkastukset, Viralliset röntgentutkimukset\nKissojen perusterveydenhoito, Kissojen sairaudet\nProgesteronimääritykset, Veriryhmämääritykset, Verinäytteet, Virtsanäytteet, Ulostenäytteet, Solunäytteet\nErikoisruokavaliot tukemaan lemmikkien sairauksien hoitoa\nEutanasia eli lemmikin lopetus\nLöydät alla olevasta listasta tietoja Kamun hinnoista. Hinnat sisältävät poliklinikkamaksun ja arvonlisäveron. Pidätämme oikeuden hinnaston muutoksiin.\nLisää hintatietoja ja tietoja palveluista löydät kunkin palvelun takaa.\nKoiran IV rokotus 1 61 €\nKoiran IV + rabies rokotus 64 €\nKoiran kennelyskä rokotus 61 €\nKissan III rokotus 61 €\nKissan III rokotus + rabies 64 €\nRokotus muun toimenpiteen yhteydessä 36 €\nKissan sterilisaatio 165 €\nKoiran kastraatio ( alle 25kg ) 360 €\nKoiran kastraatio ( yli 25kg ) 430 €\nKoiran sterilisaatio ( alle 25kg ) 540 €\nKoiran sterilisaatio ( yli 25kg ) 589 €\nKoiran hammaskivenpoisto ja hammastarkastus 265 - 400 €\nKissan hammaskivenpoisto ja hammastarkastus 200 - 250 €\nMaitohampaiden poisto 1-2 hammasta, koira 230 - 265 €\nMaitohampaiden poisto 3-4 hammasta, koira 265 - 310 €\nMaitohampaiden varhaispoistot, koira (sis. rtg-kuvat) 350 - 460 €\nVirallinen silmätarkastus 92 €\nVirallinen polvitarkastus 75 €\nVirallinen silmä- ja polvitarkastus ja sydänkuuntelu 148 €\nVirallinen lonkkakuvaus 140 € + lääkkeet\nVirallinen kyynärkuvaus 140 € + lääkkeet\nVirallinen lonkka- ja kyynärkuvaus 168 € + lääkkeet\nVirallinen selkäkuvaus (4 kuvaa) 192 € + lääkkeet\nKatso lisää tietoja ja hintoja palveluiden alta.\nPoliklinikkamaksu 28 €, saman omistajan ensimmäiseltä lemmikiltä\nPoliklinikkamaksu 14 €, saman omistajan seuraavalta lemmikiltä samalla käynnillä\nPäivystyskorotus klo 20 saakka, toimenpiteet +50 %\nPäivystyskorotus klo 20 jälkeen, toimenpiteet +100 %\nKäteisen lisäksi Kamussa voi maksaa yleisimmillä pankki- ja luottokorteilla (Visa, Visa Electron, Mastercard, Maestro ja V-Pay).\nTarvittaessa saat maksuaikaa JOUSTO-Laskulla tai JOUSTO-Osamaksulla sekä vaihtoehtoisesti SAV-Rahoituksen kautta laskulla tai osamaksulla.\nRahoitus edellyttää aina positiivisen luottopäätöksen.\nEläinlääkäriasema Kamussa on käytössä Lähitapiolan, Agrian, OP lemmikkieläinvakuutuksen, Pohjantähden sekä IF:n suorakorvauspalvelut.\nSuorakorvauspalvelussa maksat korvattavista hoidoista vain vakuutuksen omavastuuosuuden. Klinikka laskuttaa loppusumman vakuutusyhtiöstä.


Kuume auttaa puolustusta | Geo Lehti\nKun elimistöön tunkeutuu vihamielisiä mikrobeja, sen puolustusjärjestelmä käynnistää tulehdusreaktion: hälytystilan, jonka aikana kehon lämpö usein nousee. Kuumetta luultiin pitkään lähes hyödyttömäksi sivutuotteeksi, joka edistää paranemista enintään houkuttelemalla lepäämään ja ehkä hidastamalla joidenkin mikrobien kasvua. On kuitenkin alkanut selvitä, että kuume auttaa elimistön puolustussoluja etsiytymään taudinaiheuttajien kimppuun. Miten se tarkkaan ottaen tapahtuu, kertovat nyt kiinalaiset ja yhdysvaltalaiset tutkijat Immunity-lehdessä.\nKuume saa puolustussolut tuottamaan säätelyproteiini Hsp90:tä, joka tekee niiden pinnan tarttuvammaksi. Veressä ajelehtivat puolustussolut alkavat siis hanakammin pysähtyä ja siirtyä suonenseinämän läpi kudoksiin tautimikrobien luo. Tutkittuja hiiriä kuume auttoi tuolla tavoin selviytymään hengissä bakteeritaudista.\nAutoimmuunitaudeissa, joissa tunkeilevat puolustussolut vaurioittavat kudoksia, Hsp90:tä voisi koettaa kilpistää lääkkeillä, tutkijat esittävät.


Jokainen NES-veteraani muistaa taatusti Raren hienon matope… käärmepelin, Snake Rattle ’n’ Rollin. Marble Madnessin estetiikalla höystetty tasoloikinta, jossa pääasiallinen tavoite oli päästä haastavien tasoloikkakenttien loppuun, ja siellä viimeistään syöttää käärme niin paksuksi että kentän lopussa oleva vaaka päästää pelaajan kohti seuraavaa kenttää. Ei ehkä ihan sitä mitä kärmeksen elämältä voisi luulla, mutta meillä on Snake Pass sitä varten.\nYsärin taitteessa Nintendon megahitiksi noussut Game Boy-käsikonsoli, tarvitsi vetoapua. Tetris oli laukaissut laitteen myynnit kohti tähtiä, mutta hirveän kauaa ei voinut Nintendon lepäillä laakereillaan ja toivoa että tämä neuvostoaikainen (kirjaimellisesti) palikkapeli jaksaisi kovin kauaa heitellä laitteita kuluttajien käsiin kaupan hyllyltä. Tarvittiin siis pelejä ja mikä parempaa, tuttujen hittipelien nimellä ratsastavia pelejä. Metroid ja Kid Icarus saivat omat jatko-osansa Nintendon harmaalle tiiliskivelle, mutta aniharva muistaa, tai tietää, että myös Raren käärmekeitos koki uuden tulemisen Game Boyn ankealla ruudulla. Sneaky Snakes oli sitä samaa mitä Snake Rattle ’n’ Roll tarjosi kasibittisellä… paitsi että isometrinen kuvakulma oltiin muutettu kaksiulotteisen tasoloikinnan muottiin, eikä peli ollut oikeastaan mistään kotoisin. Kaikki alkuperäisen pelin huuma ja fiilis oli poissa kun käytännössä aniharva asia muistutti että tässä pelataan jatko-osaa yhdelle suosituimmista NES-peleistä miesmuistiin. Svengaava kyykaksikko pääsi vielä kokeilemaan taitojaan porttauksen myötä Mega Drivella mutta sittemmin ei näitä lieroja ole näkynyt ja ehkä ihan aiheesta.\nMega Drivesta kun päästiin puhumaan niin eipä voi olla mainitsematta Blaster Masteria. Sunsoftin huippusuosittu metroidvania (ennen termin keksimistä) oli kasibittisen yksi isoimpia hittejä ja tänä päivänäkin peliä palvotaan kuin mäkihyppymontussa kähissyttä kokoomusräppäriä konsanaan. Pelin syystäkin unohdettu numeraalinen jatko-osa, näki päivänvalon vuonna 1993 Mega Drivella. Bittejä oli tuplaten, mutta laatua ei. Peli oli aivan karmaiseva tapaus jonka rinnalla NES-versio näytti taiteelta, ja vaikka BM2 saikin osakseen uudistuksia myös gameplayn puolelle mm. ”kolmannen” pelityylin (tankkiloikinta ja overhead saivat seurakseen 2D-shooterin) muodossa, eivät edes fanit olleet tyytyväisiä.\nValopyssyilyn yksi suurnimistä, House Of The Dead, on kova nimi pelimaailmassa, ja ei niin kova nimi elokuvien maailmassa. Etenkin House Of The Dead 2, nauttii suursuosiota niin arcade-henkisten pelaajien, kuin ihan kotikonsolikäyttäjienkin keskuudessa, kiitos loistavan arcadepömpelin ja Dreamcast-pelin. House Of The Dead 3 on hieman jo ”tietäjät tietää”-tason kamaa ja House Of The Dead: Overkill kulttikamaa sanan varsinaisessa merkityksessä, mutta aniharva tietää House Of The Dead 4:n olemassaolosta. Peli oli aikoinaan ensimmäinen Segan upouutta Lindbergh-arcadealustaa käyttävä peli, mutta jäi silti suuren yleisön tutkan ulkopuolelle, vaikka kyseessä ei suinkaan ole genressään mikään täysin susi peli. PS3-versio pelille saatiin myös Move-tuen kera joten mikäli jostain syystä kolmospleikkari on yhä käytössä ja jostain syystä omistat Move-kapulat, ei muuta kuin kokeilemaan.\nBubsy The Bobcat oli yksi 16-bittisellä aikakaudella vallinneen maskottibuumin kuvottavimmista tuotoksista. Virtuaali-ilveksen eka peli ei kuitenkaan ollut laisinkaan niin huono mitä nimestä voisi päätellä. Bubsy 2 oli sen sijaan se vatsatauti, ja Bubsy 3D oli puolestaan verinen ripulioksennus. Näiden kahden turhakkeen välissä ilmestyi kuitenkin vielä yksi kaksiulotteinen Bubsy-peli, tuttavallisemmin Bubsy In Fractured Furry Tales. Kun olet sanonut tuon nimen kolme kertaa peräkkäin nopeasti, kysyt varmaan itseltäsi että miten ihmeessä et ole ikinä kuullutkaan tästä pelistä? Kaksi sanaa; ”Jaguar” ja ”yksinoikeus”.


Jyväskylän kaupunki » Uutisarkisto » Late Nights kohtaa Yläkaupungin Yön Suomen käsityön museossa la 20.5.\nLate Nights kohtaa Yläkaupungin Yön Suomen käsityön museossa la 20.5.\nMuseo täyttyy musiikista, kolumbialaisista tuoksuista ja käsillä tekemisestä, kun museon Late Nightsia maustaa Yläkaupungin Yön ohjelma. Päivällä pääsee tutustumaan ensimmäistä päivää auki olevaan Suomalainen kansallispuku -näyttelyyn ja klo 17 alkaen menoa ryhmittää musiikki, työpajan kilke sekä kahvipannun tuoksu. Museo on avoinna klo 22 saakka.\nIllan musiikin on järjestänyt Yläkaupungin Yö ja museossa esiintyykin viisi eri kokoonpanoa:\nklo 17 Mixtape Quartet\nklo 18 Lauluryhmä Jännät\nklo 19 Kulissi goes A Cappella\nklo 19.45 Kreivi\nklo 20.45 AP Kivinen with Tiny Devices\nIllan aikana on mahdollisuus nauttia Late Nights -kahvilan kolumbialaisesta twististä. Museon harjoittelija, tekstiiliartesaaniopiskelija Monica Riascos, tarjoilee Paahtimo Papun kolumbialaisen kahvin kaverina pientä purtavaa - myös kolumbialaisittain.\nIllan non-stop-työpajassa sukelletaan korujen maailmaan, kun rautakaupan materiaaleista taiotaan upeita bilekoruja aikuisille. Valitse korusi materiaaleiksi metallia tai muovia ja yhdistä ne vähän perinteisempiin korumateriaaleihin, kuten lasihelmiin tai korukiviin.\nMuuramelaisen Ommellisen Liisa Häkli esittelee paikallista vaatetuotantoa klo 18 alkaen museokaupassa.\nKahvila ja työpaja palvelevat klo 18–21 pientä maksua vastaan.\nYläkaupungin yön ohjelmaan.\nLisätietoja: Raija Manninen, raija.manninen@jkl.fi, p. 040 502 2887\n11.5.2017Sari K. Koskinen


DFM Company: Petra – Teatterikesä 2015 | Kulttulinarismia\nDFM Company: Petra – Teatterikesä 2015\nArvostelen, Historia, Kulttuuri, Tampere, Teatteri, Teatterikesä\nHupsista keikkaa, olipa huono!\nEsittelin kulttuurikammoiselle seuralaiselle syyn mennä katsomaan Petraa näin: Se on islantilainen ja sähän tykkäät Islannista. Se kertoo herkän tarinan vanhasta islantilaismummusta, joka koko elämänsä kerää kiviä ja tekee niistä näyttelyn. Ajattelin, että kun suakin kivet kiinnostaa, niin varmaan tää ois hyvä. Tää tän tekijä on sen joku lapsen lapsi tai joku. Esitys on varmaan islanniks tai enkuks, mutta varmaan siellä on tekstitys (kyllä ei ollut). Siellä Teatterikesän nettisivullakin sanottiin, että:”Teatterintekijä Pétur Ármannsson inspiroitui persoonallisesta isomummostaan ja alkoi keräillä paloja yhteisestä menneisyydestä tuodakseen niitä näkyville – aivan kuten Petra kiviä. Syntyi sympaattinen ja valtavan hieno, pieni suuri esitys muistoista, suvun tarinoista, taiteen tekemisestäkin.”\nMitä lie haltijasaagaa upeine tunnelmineen ja maisemineen odotin, mutta kyllä ei ollut niistä mitään. Esitys oli suorastaan vaivaannuttava ja epämiellyttävän huono. Ja jollain lailla tässäkin esitettiin teatterin tekemistä, kuten aiemmin Teatterikesässä näkemissäni Q-teatterin Jotain toista ja Turun kaupunginteatterin Meganin tarina. Ehkä se on joku viime kauden trendi.\nLähtötilanne oli se, että lavalla olleista näyttelijöistä yksi kertoi juurikin Petran lapsenlapsen lukittautuneen Cumulus-hotelliin ja kirjoittaneen kirjeen, joka piti lukea ääneen yleisölle. Se oli sellainen ”teatteri on merkityksetöntä ja en voi pilata isoäitini muistoa ja minä olen turha ja koska teatteri on turhaa niin te yleisökin olette ja diipadaa ja fuck you ja moikka”. Täti takanani ehti hämmästellä, että onko tämä siis totta ja se olikin näytelmän toiseksi paras kohta. Paras oli loppukumarrus.\nAlkuasetelma. Kyllä jo tässä vaiheessa hiipi mieleen ajatus, että näinköhän tästä spektaakkelia mahtaa tulla…\nSitten koko (onneksi vain) reilun tunnin kestäneen esityksen aikana ensin näyttelijät esittelivät itsensä kertoen miksi ja miten he tuntevat tämän Cumulukseen lukittautuneen päähenkilön (Péturin) ja sitten he kertoivat omalla tavallaan Petrasta lukien Péturin päiväkirjamerkintöjä ja näyttäen vanhoja valokuvia ja filmin pätkiä. Lopussa olikin sitten sellainen huipennus, että oksat pois! Lava tyhjennettiin niistä muutamasta tavarasta, mitä siellä oli ja yleisöä pyydettiin hengittämään syvään, hieromaan käsiä yhteen lämpöenergian aikaansaamiseksi ja sulkemaan silmänsä. Sitten oli luvassa jotain taikaa. Ajattelin antaa vielä mahdollisuuden ja menin mukaan hommaan. Ja sitten, tattadadattattaaaaaaaaaa… Pétur olikin ilmestynyt lavalle kitaran kanssa ja lauloi tippa silmässä jonkun hitaan laulun islanniksi. JA SIINÄ SE, WUHUUUU, KÄDET ILMAAN!!! Voi hyvä tavaton.\nJosko Péturilla oli ongelmia (kirjeensä) mukaan siinä, että onko hänellä oikeutta kertoa isoäidistään näytelmän avulla pilaamatta isoäidin muistoa, sanoisin, että ehkä ei ole. Ehkä ainakaan tämä ei ollut se tapa. Tai sitten voi olla, että näytelmä ei vaan kohdannut odotuksiani (no ei todellakaan!!!). Olin myös aistivinani, ettei se kohdannut monen muunkaan odotuksia, sillä aplodit olivat melkoisen vaisut. Oikein jännityksellä odotan mahdollista Aamulehden arvostelua.\nKäsiohjelman kansikin lupaa jotain ihan muuta.\nNäytelmän kanssa kävi vähän samalla lailla kuin aikoinaan flamenco-elokuvan kanssa, jota serkkuni minulle suositteli. Ystävän kanssa menimme elokuviin korkein odotuksin. Tuli flamncotanssi, tuli flamencolaulu ja yritimme olla kovasti vaikuttuneita ja odotimme itse elokuva alkua. Mutta se ei koskaan alkanut. Koko elokuva oli vain yksittäisiä tansseja ja lauluja. Tappavaa! Se ei ehkä olisi ollut sitä, jos olisi tiennyt, mitä menee katsomaan. Sama tämän kanssa. Aika kauan odotin, että varmaan se kohta alkaa, mutta jossain vaiheessa ymmärsin, että alkoi varmaan jo ihan alussa, vaikka luulin kaiken olevan yhtä puuduttavaa johdantoa.\nAiniin, entä seuralainen sitten? Pari kertaa herätin hänet esityksen aikana pyytääkseni anteeksi ehkä vähän kehnoa valintaani. Hänestä se ei siis ehkä tuntunut niin pitkältä, nukkuessahan aika kuluu nopeammin.\nYmmärränhän minä, ettei kukaan tahallaan huonoa tee. Voihan olla, että vika on katsojassakin. Itsepä loin mielikuvan ennen aikojaan ja oikein odotin tätä taianomaista, satumaista esitystä, joten pudotus oli melkoinen. Näyttelijöiden puolesta oikein harmittaa vaisut aplodit festivaaleilla, jonne heidät on valittu pääohjelmistoon esittämään tätä sydänverellä tekemäänsä näytelmää. Esityksen aikana mietin, että miltä tuntuu Péturin ja Petran sukulaisista, jotka esityksen näkevät. Onko se heillekin yhtä tuskastuttavaa vai aukeaako se erilailla. Mietin kyllä sitäkin, että kuka ja miksi tämän näytelmän pääohjelmistoon valitsi? Pitikö saada joku eksoottinen islannista ja nyt vaan ei sattunut muuta kohdalle?\nEhkäpä jos olisin katsonut trailerin, olisin voinut unohtaa alkuperäiset ajatukseni satumaisesta haltijasaagasta.\nPetra – Trailer from Dance For Me on Vimeo.\nKenen: DFM Company (Islanti & Iso-Britannia)\nMissä: Hällä-näyttämöllä, Tampereen Teatterikesässä 2015\nKeitä siinä oli: Brogan Davison, Kolbeinn Arnbjörnsson, Hjalti Jón Sverisson, Pétur Ármannsson\nKuka ohjasi: Brogan Davison ja Pétur Àrmannsson\nTykkäsinkö: En tykännyt yhtään, mutta tulipa koettua tämäkin.\nMenisinkö uudestaan:En, mutta ei minun tarvitsekaan.


Avainsana: kristillinen usko - Pastori Mika Tuovinen\nÄlä menetä rohkeuttasi!\n1.2.2015 27.12.2014 kirjoittaja Mika Tuovinen\nYstäväni, työtoverini Kai Niemelä kirjoittaa Kohtaamisia Jumalan kanssa -blogia, jota itsekin lueskelen. Tänään Kaitsun blogin lähtökohtana ovat sanat Jeremian kirjassa: ”Älä menetä rohkeuttasi, kansani! Älä säiky huhuja, joita liikkuu kaikkialla maassa. Pysy lujana” (Jer. 51:46). Todella ajankohtainen sana kristityille meidänkin aikanamme. Blogin kirjoittaja jatkaa: Media pursuaa viestejä siitä, kuinka kristillisellä uskolla ei ole enää tarttumapintaa … Lue lisää\nKategoriat BloggaajanAatoksia Avainsanat blogi, Jeesus Kristus, Jeremia, Jumala, kristillinen usko, Raamattu, rohkeus, toivo Jätä kommentti


Hopeinen Omena • Adobe Creative Cloud – saako poistettua iMacistä?\nAdobe Creative Cloud – saako poistettua iMacistä?\n» Minttu71 1.2.2017 klo 13.43\nOlisikohan tietoa, miten saan poistettua Creative Cloudin iMacistä?\nMinulla on koneella vanha Adobe Creative Suite 6 Design Standard -paketti. CC-ohjelmien käyttö erääntyi viime viikolla eli olisi pitänyt maksaa, jos niitä haluaisi edelleen käyttää. No, enpä halua tässä taloustilanteessa, koska vanhemmillakin ohjelmilla pärjään.\nVanhat CS6-ohjelmatkaan eivät nyt suostu avautumaan, vaan ohjelmakuvaketta klikatessa Application Manager tulee päälle ja ehdottaa CC:n uusimista.\nCC-ohjelmien kohdalla uninstallasin ne koneelta pois, mutta edelleen jotain CC-roinaa täytyy koneella olla, koska Uninstall Adobe Creative Cloud -kuvakkeen kohdalla tulee läimäke: "Creative Cloud -työpöytäsovelluksen asennuksen poistaminen epäonnistui. Tietokoneessa on vieläkin asennettuna Creative Cloud -sovelluksia, jotka vaativat sen."\nOnko siis keinoa, miten saisin koneen putsattua CC-ohjelmista ja saisin CS6-ohjelmat avautumaan?\nLiittynyt: 1.2.2017 klo 13.07\nRe: Adobe Creative Cloud – saako poistettua iMacistä?\n» egoste 1.2.2017 klo 13.54\nTuosta saat ladattua uninstaller ohjelman https://helpx.adobe.com/fi/creative-cloud/help/uninstall-creative-cloud-desktop-app.html\nOnko jäänyt esim Acrobat, jonka olet CC:n kautta päivittänyt?\n» Minttu71 1.2.2017 klo 14.47\nLatasin uninstaller-ohjelman ja pariinkiin otteeseen ajoin sen läpi. Koneen käynnistin välissä uudelleen. Ei kuitenkaan toivottua lopputulosta. Edelleen vanhoja ohjelmia klikatessa auki tulee Adobe Application Managerin Creative Cloud -läimäke, joka kehottaa sopimuksen uusimiseen.\nMikähän nyt neuvoksi? CS6-paketti pois ja vanhojen ohjelmien uudelleenasennus?\n» egoste 1.2.2017 klo 15.58\nEikös ne vanhat käynnisty ollenkaan? Jos, niin otat tiedoston jota haluat editoida, ominaisuudet ja vaihdat oletusohjelman, niin osaa käynnistää CS6 version tuon CC tilasta.\n» Minttu71 2.2.2017 klo 16.34\nEnpä hoksannut moista temppua tehdä. Poistin vanhan CS6-paketin ja sitten latasin sen DVD:ltä uudestaan. Nyt homma toimii eli ohjelmat + tiedostot avautuvat. Kiitos paljon avusta.